26 қыркүйек. Тұлғалар туған күн
DATE: 08:10, 26 Қыркүйек 2024 | GMT +5
TITLE: 26 қыркүйек. Тұлғалар туған күн
URL: https://kaz.inform.kz/news/26-kirkuyek-tulgalar-tugan-kun-ad930f/
META: DATE: 08:10, 26 Қыркүйек 2024 | GMT +5
TOTAL WORDS: 417
AUTHOR(S):
TEXT: ЕСІМДЕР. 67 жыл бұрын қазақ тромбоншысы, композитор және музыкалық педагог, дирижер, Қазақстан Республикасының еңбек сіңірген қайраткері Қанат Мұғынұлы АХМЕТОВ дүниеге келді. com/kanatakhmetovgdo. Қарағанды қаласының тумасы. 1981 жылы Мәскеу мемлекеттік консерваториясының оркестрлік факультетін бітіріп, 1987-1988 жылдары Ресей мемлекеттік үрлемелі аспаптар оркестрі құрамында стажировкадан өткен. 1994 жылы Қазақ ұлттық консерваториясының аспирантурасын бітірді. 1982 жылдан осы консерваторияда педагогикалық қызметпен айналысты. 1990 жылдан Қазақ мемлекеттік филармониясына қарасты Үрмелі аспаптар оркестрінің көркемдік жетекшісі әрі бас дирижері болып, оркестрдің көркемдік-шығармалық деңгейін көтеруге елеулі еңбек сіңірді. Үрлемелі оркестр құрамында гастрольдік сапармен Испания, Франция, Ресей және Тайваньда, т. елдерде болып, халықаралық фестивальдар мен конгрестерде өнер көрсетті. Халықаралық тромбоншылар ассоциациясы мен ЮНЕСКО-ның қолдауындағы дүниежүзілік үрлемелі аспаптар оркестрі ассоциациясының мүшесі. 1995 жылы «Абылайдың жорығы» және «Азия дауысы» атты компакт-дискілері, ал 1996 жылы үрмелі аспаптар оркестрі бойынша қазақ композиторлары шығармаларын оқу орындарында өтуден жазған еңбегі Австрияда басылып шықты. 47 жыл бұрын Қазақстан Республикасы Ішкі істер министрлігінің Б. Бейсенов атындағы Қарағанды академиясының бастығы Санжар Аскенұлы ӘДІЛОВ дүниеге келді. kz. Алматы облысында туған. 1999 жылы әл-Фараби атындағы Қазақ мемлекеттік ұлттық университетін, 2006 жылы Экономика және құқық академиясын бітірді. Еңбек жолын 1999 жылы Алматы қаласы ІІБ Әуезов аудандық ішкі істер бөлімінің тергеушісі, аға тергеушісі болып бастады. Әр жылдары ол ішкі істер органдарының тергеу бөлімдерінде, ҚР ІІМ тергеу департаментінде жұмыс істеді. 2012-2023 жылдары ҚР ІІМ Әскери тергеу комитеті бастығының орынбасары, бастығы, 2013 жылы ҚР ІІМ Тергеу комитеті Әскери тергеу басқармасының бастығы, 2013-2019 жылдары Астана қаласы Ішкі істер департаменті бастығының орынбасары, 2019-2023 жылдары ҚР ІІМ Тергеу департаментінің бастығы, 2023-2024 жылдары Қарағанды ​​облысы полиция басқармасының бастығы лауазымын атқарған. Қазіргі лауазымын 2024 жылдың наурыз айынан бері атқарып келеді. ІІ дәрежелі «Айбын» орденімен марапатталған. 116 жыл бұрын ақын Таир ЖАРОКОВ дүниеге келді. kz. Батыс Қазақстан облысының Жәнібек ауданында туған. Абай атындағы Алматы мемлекеттік университетін, Ленинградтың тарих, философия және әдебиет институтының аспирантурасын бітірген. 1932-1942 жылдары жаңадан құрылған Қазақстан Жазушылар одағы ұйымдастыру комитетінің хатшысы, «Қазақ әдебиеті» газеті редакторының орынбасары, халық ақыны Ж. Жабаевтың әдеби хатшысы қызметтерін атқарған. 1946-1965 жылдары Қазақстан Жазушылар одағы мен Қазақтың мемлекеттік көркем әдебиет баспасында жауапты қызметте болған. Ақынның алғашқы өлеңдер жинағы 1932 жылы «Жұлдыз жарығы» деген атпен басылып шыққан. Әр жылдарда «Нефстан», «Коммунизм таңында», «Мотор жыры», «Күн тіл қатты», «Мұз тұтқыны», «Тасқын», «Отан дауысы», «Нарын», «Тастағы жазу», «Совет сұңқарлары», «Бақыт жырлары», «Жапанды орман жаңғыртты», «Костер басында», «Қырда туған құрыш», «Жыр қанаты», «Құмдағы дауыл», «Тау жырлайды», «Теңіз баласы», «Тасқынға тосқын» атты кітаптары жарық көрген. Көркем аударма саласында А. Пушкиннің «Цыгандар», «Кавказ тұтқыны», «Коломнадағы кішкене үй», «Ағайынды қарақшылар», М. Лермонтовтың «Черкестер», Грибоедовтың «Ақылдың азабы», М. Алигердің «Зоя» және басқа туындыларды қазақ тіліне тәржімалаған. Бірнеше орденмен марапатталған
